“อิงฟ้า” ขึ้นกุมบัลลังก์ GRAMMY แทน “อากู๋”
“อิงฟ้า” ขึ้นกุมบัลลังก์ GRAMMY แทน “อากู๋” โดยเมื่อวันที่ 26 ส.ค.58 นางสาวอิงฟ้า ดำรงชัยธรรม ได้หุ้น GRAMMY รวมถือสัดส่วน 52.03% ของสิทธิออกเสียงทั้งหมดของกิจการ 
1 ก.ย. 2558

ผู้สื่อข่าวรายงานว่า สำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.) เมื่อวันที่ 26 ส.ค.58 นางสาวอิงฟ้า ดำรงชัยธรรม ได้หุ้นบริษัท จีเอ็มเอ็ม แกรมมี่ จำกัด (มหาชน) หรือ GRAMMY ส่งผลให้มีจำนวนหุ้นภายหลังการได้มาคิดเป็น  52.03% ของสิทธิออกเสียงทั้งหมดของกิจการ
ขณะที่วานนี้(31 ส.ค.) นางจิราภรณ์ รุ่งศรีทอง ประธานเจ้าหน้าที่การลงทุน GRAMMY แจ้งว่า ได้รับทราบจากบริษัท เกิดฟ้า จำกัด  ว่าได้ขายหุ้นสามัญของบริษัทฯ  จำนวน 5,000,000 หุ้น หรือ คิดเป็นสัดส่วนร้อยละ 0.61 ของหุ้นที่ออกจำหน่ายและชำระแล้วที่ราคาเฉลี่ย 11.00 บาท ให้แก่ นางสาวอิงฟ้า ดำรงชัยธรรม (2,500,000 หุ้น) และนางสาวฟ้าฉาย ดำรงชัยธรรม (2,500,000 หุ้น)  ซึ่งมีความสัมพันธ์เป็นบุตรของนายไพบูลย์ ดำรงชัยธรรม